Foto, video: D. Dalmacija, D. Redžić

POLICIJSKA uprava šibensko-kninska kaznit će Marka Perkovića Thompsona zbog sinoćnjeg klicanja "Za dom spremni" na koncertu u Kninu te zbog vožnje motora bez kacige.

> Glogoškom i Josipi Rimac ne smeta, i djeca i odrasli na Thompsonovom koncertu skandirali "Ubij Srbina"



U šibenskoj policiji navode kako je vožnjom bez kacige, predvodeći defile motocikala središtem Knina, pjevač prekršio Zakon o sigurnosti prometa na cestama, zbog čega ga čeka prekršajna prijava.

Policija i dalje istražuje je li Thompson uzvikivanjem ustaškog pozdrava "Za dom spremni" kršio javni red i mir. Posjeduju snimku koncerta, te je utvrđeno da Thompson na početku koncerta započinje ustaški pozdrav uzvikujući "Za dom", na što mu publika odgovara "spremni". Iz policije najavljuju da će o ovom slučaju poslati posebno izvješće nadležnom Državnom odvjetništvu, te nakon konzultacija s njima odlučiti o podizanju prijave.

Tekst se nastavlja ispod oglasa

> Thompson se izruguje hrvatskim zakonima: Kninom se vozio bez kacige

Podsjetimo, Thompson je prošle godine kažnjen s 1500 kuna zbog nenošenja kacige te zbog toga što je na motoru vozio dijete mlađe od 12 godina. Tada je tvrdio kako je imao dogovor s načelnikom Policijske uprave koji mu je rekao kako on i svi drugi bajkeri koji će prolaziti Čavoglavama 5. kolovoza ne moraju nositi kacigu. Iz policije su to demantirali te naglasili kako nitko, pa ni oni, ne može dozvoliti kršenje zakona.